  Майя Бывальцева Алексей Шепталинэн Удмуртиысь дышетонъя но тодосъя министрен сямен нимлыко тодматӥзы. 5-тӥ толсуре со сярысь ялӥзы элькун тӧро дорын аппрат кенешонын. «2-тӥ толсуре мон Шапталин Алексей Александровичез дышетонъя но тодосъя министре юнматӥ», — ялӥз Александр Соловьёв. Тодэ вайытом, 26-тӥ куарусёнэ со министрлэсь ужзэ быдэсъясе юнматэмын вал. 3-тӥ толсуре Шепталин устооссэ дышетӥсьёсты ӧнер праздникен ӟечкылаз. «Кызьы вераз классик, кин ӧжыт сюлмаське школаос сярысь, солы тюрьмаос сярысь трос сюлмаськоно луоз. Со ин мон шумпотыса пусйисько, туннэ кун милям ужпумъёсмы пала ымнырын берытскиз. Тӥ адӟиськоды, макем ӝог пуктӥськизы нылпи садъёс; али школаосты лэсьтонлы, но тупатъянлы дыр вуиз — 2025-тӥ арозь элькунамы 30 выль школаос усьтэмын луозы» Алексей Шепталин ВАТСАН Алексей Александрович Шепталин вордскиз Сарапулын 1971-тӥ арын 24-тӥ пӧсьтолэзе.  Удмурт кун университетысь историяя но юридик факультетъёсты йылпумъяз. Истори тодосъя кандидат.  1995–1998 аръёсы — Удмуртиысь Кивалтэт бордын ужась йӧскалык ужъёсъя комитетысь валтӥсь ӧнерчи;  1997–2009 аръёсы — Удмурт кун университетысь дышетӥсь;  2004–2005 аръёсы — «Институт стратегии развития региона» огазеяськонлэн кивалтӥсезлэн тодосъя но прикладной эскеронъёсъя воштӥсез;   2005–2016 аръёсы — Росси Федерациысь Азьмурт бордын ужась Кун службая но калык возёсъя Росси академилэн Ижкарысь филиалэзлэн кивалтӥсез;  2007–2016 аръёсы — Удмуртиысь Мер палаталэн кенешезлэн ёзчиез, мер кышкыттэмлыкъя, адямилэн эрикрадъёсызъя, толерантностья но ивортодэт политикая ӧрилэн тӧроез.   Удмурт Элькунысь Мер палаталэн тӧроезлэн воштӥсез. Огазеям калык фронтлэн Удмуртиысь ёзэтэзлэн штабезлэн одӥгез тӧроез. Удмурт Элькунлэн Кункрезезлэн ӟуч текстэзлэн авторез. Тегъёс: Дышетон Ижкар Удмуртия Дышетонъянонаукаяминистерство АлексейШепталин  